hu hu hu hu hu hu hu hu en en es hu id hu hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de id hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hbs_lat hu hu en en en en en en en hu en hu en hu en fr en hu en hu en hu en fr en hu en hu en hu hu hu hu en fr en hu en hu en hu hu hu hu hu hu hu hu en fr en hu en hu en hu hu en fr en hu en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu hu en fr en hu en hu en hu en fr en hu en hu en hu hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu es es tr hu hu hu hu hu hu hu hu hu hu hu hu hu hu hu hu hu hu hu el hu
Cikkajánló - 2017. április 26. • SZEF - Szakszervezetek Együttműködési Fóruma
Városligeti fasor 10. Budapest H-1068
09.27-én kerekasztal beszélgetés a szolidaritásról
A három szakszervezeti szövetség nyilatkozatáról a Mérce hasábjain
A SZEF, a MASZSZ és az ÉSZT közös nyilatkozata a pedagógusok mellett!
Cikkajánló – 2017. április 26.
Mi jut a közszférának ? (Tényleg) visszavont MT? Ciklikus életpálya! Alapnyugdíj.
A közszférának megint nem jut
Közben a kormány a jövő évi költségvetési elképzelésekről szóban tájékoztatta a közszféra szakszervezeteit az Országos Közszolgálati Érdekegyeztető Tanács (OKÉT) ülésén, de a hallottaktól az érdekvédők nem lettek boldogabbak. Földiák András, a Szakszervezetek Együttműködési Fóruma (SZEF) elnöke csalódottságának adott hangot, mert a kormány mindössze annyit ígért, hogy az eddig megadott pótlékokat nem vonják vissza és a mentősök 10 százalékos emelést kapnak. Ezzel szemben ők és az Értelmiségi Szakszervezeti Tömörülés (ÉSZT) érdekvédői 2018-ban 50 százalékos béremelést akarnak elérni. Utóbbi szervezet elnöke, Kuti László szerint csak a kiszámítható közszféra tartaná vissza a folyamatosan távozó dolgozókat, a SZEF alelnöke, az OKÉT ügyvivője, Fehér József pedig azt hangsúlyozta: tarthatatlan, hogy a terület hivatalosan 680 ezer alkalmazottjából 210 ezren tíz éve nem kaptak egyetlen fillér béremelést sem.
Beijedt a kormány a “rabszolgalázadástól”
Visszavonta a Munka törvénykönyv módosítására tett javaslatát a parlament gazdasági bizottsága, miután kedd délelőtti ülésén a versenyszféra három szakszervezeti szövetségének vezetői érvekkel alátámasztva követelték ezt. A visszalépésnek megágyazott az érdekvédők egyhetes egybehangzó tiltakozása, s az is, hogy a kormány vélhetően megijedt a május elsejére mozgósítható tömegek erejétől.Az előzetes egyeztetések nélkül a parlament elé vitt javaslat – mint megírtuk – lehetővé tette volna a cégeknek, hogy a mostani egy év helyett csak 3 év után számoljanak el alkalmazottaikkal a túlórákról, így akár hónapokon keresztül szinte pihenés és a többletmunkák kifizetése nélkül kötelezhették volna őket munkavégzésre. A szakszervezetek a “rabszolgatörvény” visszavonását követelték, de a biztonság kedvéért a Liga és a Munkástanácsok a folytatásra is felkészült, amikor szöveges javaslatban rögzítette az elképzelhető kompromisszumot.Kordás László, a Magyar Szakszervezeti Szövetség elnöke a visszavonás után kijelentette, reméli, hogy a kudarcos próbálkozás rádöbbentette a politika szereplőit: járhatatlan az az út, amely egyoldalú érdekek mentén, a szociális partnerek megkérdezése nélkül képzeli el a jövőt. Rólunk, nélkülünk ne döntsenek – szólt az üzenete. Palkovics Imre, a Munkástanácsok elnöke pedig azt hangsúlyozta: közös szakszervezeti siker született, hiszen az utóbbi időben nem volt rá példa, hogy egy parlament előtt lévő jogszabályt az előterjesztő a munkavállalók nyomására vont volna vissza. Mészáros Melinda, a Liga Szakszervezetek elnöke azt emelte ki, hogy a parlamenti bizottság tagjai elfogadták, hogy a Versenyszféra és a Kormány Állandó Konzultációs Fóruma (VKF) hatáskörébe tartozik a Munka törvénykönyve esetleges módosításának megtárgyalása.A délutánra összehívott VKF ülésen a konföderációk vezetői ismét kezdeményezték a Munka törvénykönyve átfogó módosítását, hiszen a jogszabály jelenlegi formájában is hátrányos helyzetbe hozza a munkavállalókat a munkaadókkal szemben.
Nyolcszázalékos emelést hozó általános bérrendezést javasol az OKÉT munkavállalói oldala a kormányzatnak.
Általános közszolgálati bérrendezés keretében nyolcszázalékos béremelést javasol a kormányzatnak az Országos Közszolgálati Érdekegyeztető Tanács (OKÉT) munkavállalói oldala. Azok esetében pedig, akiknek a bére 10 éve nem nőtt, akár ötvenszázalékos lehetne elképzelésük szerint az emelés – hangzott el keddi budapesti sajtótájékoztatójukon.
Fehér József, a munkavállalói oldal ügyvivője azt mondta: 2011 és 2013 között 1400 milliárdos bértömeget vontak ki a szférából, és ebből az összegből máig csak 1050 milliárd érkezett vissza. Számításaik szerint a nyolcszázalékos – gyakorlatilag a 13. havi bért visszaadó – emelés éves bérköltsége 330 milliárd forint körül lenne, ennek egy jelentős része pedig egyből vissza is érkezne az állami költségvetésbe – tette hozzá.
A szervezet korábban is tett hasonló javaslatot, amikor a kormány közszolgálati életpálya-modellek keretében képzelte el a kereseti viszonyok rendezését.
Nyolcszázalékos emelést hozó általános bérrendezést javasol az OKÉT munkavállalói oldala
Általános közszolgálati bérrendezés keretében nyolcszázalékos béremelést javasol a kormányzatnak az Országos Közszolgálati Érdekegyeztető Tanács (OKÉT) munkavállalói oldala, azok esetében pedig, akiknek a bére 10 éve nem nőtt, akár ötvenszázalékos lehetne elképzelésük szerint az emelés – hangzott el keddi budapesti sajtótájékoztatójukon.
Fehér József, a munkavállalói oldal ügyvivője azt mondta: 2011 és 2013 között 1400 milliárdos bértömeget vontak ki a szférából, és ebből az összegből máig csak 1050 milliárd érkezett vissza.
Számításaik szerint a nyolcszázalékos – gyakorlatilag a 13. havi bért visszaadó – emelés éves bérköltsége 330 milliárd forint körül lenne, ennek egy jelentős része pedig egyből vissza is érkezne az állami költségvetésbe – tette hozzá.
Megjegyezte: a KSH márciusi adatai szerint mintegy 680 ezren dolgoznak a közszolgálatban, közülük az utóbbi években 410 ezer embert “ért el valamiféle bérintézkedés”, ugyanakkor legalább 200 ezren egyetlen fillér emelést sem kaptak az elmúlt tíz évben, de vannak, akiknek 2002 óta változatlan a juttatása.
Szavai szerint az utóbbi években széttöredezett hazai közszolgálati bérrendszert “egy viszonylag egységes logikájú, nem feltétlenül egységes mértékű” szisztémává kellene rendezni. Ettől független a nem jellegadó munkakörben (például kórházi vagy iskolai kisegítőként, karbantartóként) dolgozók bérének rendezése, hiszen ők azért nem kaptak korábban emelést, mert rájuk nem érvényes az életpályamodell.
Földiák András, a Szakszervezetek Együttműködési Fórumának (SZEF) elnöke az eseményen arról beszélt: a tavalyi, jelentős előrelépések után határozott csalódást okozott a tárgyalásokon a kormányzati pozíció, a munkavállalói oldal pedig abban bízik, hogy a kormányzat visszavonja a munka törvénykönyve általa “rabszolgatörvényként” említett, a munkaidő-beosztást megkötő módosítását.
Közölte: a költségvetés tervezetéről tartott hétfő délutáni egyeztetésen elhangzottak alapján jövőre 4,3 százalékos GDP-emelkedést és 3 százalékos inflációt vár a kormányzat; a bruttó bértömeg 10 százalékkal nő, a béremelkedés mértéke 8 százalékos lesz.
A szakszervezeti vezetők az eseményen elmondták: ígéretet kaptak a kormányzati oldaltól, hogy a költségvetési tervezet május másodiki benyújtása utáni héten újabb egyeztetést tartanak a több száz oldalas dokumentumról.
Visszavonják az Mt. módosítását
A munka törvénykönyve módosításáról szóló, az Országgyűlés előtt lévő javaslat visszavonását kezdeményezte a parlament gazdasági bizottsága kedden.
Az ülésen a képviselők a szakszervezeti vezetők meghallgatása után 11 igen szavazattal és 1 tartózkodással döntöttek a visszavonás mellett.
Felülvizsgálják a munka törvénykönyvét
A 2012 óta hatályban lévő munka törvénykönyvével kapcsolatos eddigi tapasztalatokat veszi végig a szakszervezeti, munkaadói, valamint kormányoldal a következő időszakban – tudta meg a Magyar Idők. Ez azt is jelenti, hogy a kedden visszavont, munkaidőkeretre vonatkozó módosítási javaslat nem kerül újra az Országgyűlés elé, hanem várhatóan a későbbiekben egy nagyobb, pontosításokkal, javaslatokkal kiegészített csomagról dönthetnek a képviselők.
Ezt követően a teljes, szociális partnerek álláspontját is tartalmazó javaslat kerülhet újra az Országgyűlés elé, ám ennek időpontját egyelőre még nem lehet megmondani.
Civilek hekkelték meg a bizottsági ülést – Fotók
Az ülésen az un. civil törvényről lett volna szó, amikor a civilek ( illetve közülük néhányan, így az Amnesty International, az Ökotárs és a TASZ munkatársai) bevonultak a terembe, és transzparenseiken keresztül üzentek a bizottságnak, illetve a kormánynak.
A CEU rektora délután Navracsics Tiborral találkozik
Egyebek mellett a felsőoktatást érintő magyar szabályozásról is tárgyal szerdán az Európai Bizottság FransTimmermansnak, az Európai Bizottság első alelnökének a vezetésével, ezt követően a testület sajtótájékoztatón közzéteszi a vitáról szóló jelentését – közölte az Európai Bizottság (EB) szóvivője kérdésre válaszolva kedden a bizottság sajtótájékoztatóján.
Megúszná a baleseti kártérítést a kormány
Törvényt módosít a kormány, hogy az állami iskolafenntartónak ne kelljen kártérítést fizetnie abban az esetben, ha a külföldi utazások során baj éri a diákokat – írja a 24.hu
Általános iskolásoknak szóló interaktív munkavédelmi leckékkel és kisfilmekkel segíti a pedagógusok munkáját az Európai Munkavédelmi Ügynökség (EU-OSHA). A Munkavédelmi Világnap alkalmából rendezett szemináriumokon a pedagógusok bővíthetik tovább ismereteiket a munkavédelemről és arról, hogy miként integrálhatják az EU számos országában már sikeresen alkalmazott munkavédelmi tananyagot az órákba, foglalkozásokba.
Kutatással javítana a nyelvoktatáson a kormány
Kutatást indít a kormány annak érdekében, hogy rájöjjenek, mi a probléma az iskolai nyelvoktatással – derült ki Palkovics László oktatási államtitkár kulturális bizottsági beszámolójából.
Tervezik a maglódi iskola bővítését
Új tantermek építését ígéri a Klebelsberg Központ a túlzsúfolt maglódi iskolában, ahol a diákok egy része “szükségtantermekbe” szorult, az egyik ilyet egy konténerben alakították ki.
Ősztől minden általános iskolás ingyen kaphat tankönyvet?
A kormány az általános iskola valamennyi évfolyamán ingyenessé tenné a tankönyveket. A szülők többsége elutasítja a rossz minőségű állami tankönyveket.
Vajdahunyad vára – Nem tudni, mit terveznek vele
Tavaly ősszel derült ki, hogy a következő három évben 3,7 milliárd forintot költenek a Vajdahunyad vára műemléki épületrekonstrukciójára a Liget Budapest projekt keretében.
Távozik posztjáról az NKA alelnöke
Közös megegyezéssel távozik posztjáról Doncsev András, a Nemzeti Kulturális Alap (NKA) alelnöke – közölte az Emberi Erőforrások Minisztériuma kedden az MTI-vel.
Százszámra elbukott perek: Szembemegy a rendőrség a Kúriával
A rendőrségnél dolgozó közalkalmazottak ezres nagyságrendű pereivel kapcsolatban az ORFK a mai napig nem válaszolt kérdéseinkre. Jelentkezett viszont szerkesztőségünknél több olyan érintett, akik nyertek. Saját, illetve kollégáik abszurd helyzetéről meséltek.Mint arról korábban beszámoltunk,a magyar rendőrség kilencezer közalkalmazottjának közel harmada perben áll a munkahelye szerinti rendőr-főkapitánysággal a garantált illetmény-különbözetének elmaradt megtérítése miatt.
Átadták a BKK új kikötőjét a Müpánál
Átadták a Budapesti Közlekedési Központ (BKK) új, a Nemzeti Színház és a Művészetek Palotája mellett lévő kikötőjét, ahol a D11-es és a D12-es hajójáratok végállomása lesz.
Tarlós: hétmilliárdba kerül a BKV-s béremelés
Tarlós István azt valószínűsíti, hogy még a héten megszülethet a BKV-nál a bérmegállapodás. A főpolgármester kedden, az Inforádió Aréna című műsorában elmondta, az ehhez a szükséges, megközelítőleg hétmilliárd forintos forrást a fővárosi önkormányzat és a közlekedési társaság nagyjából fele-fele arányban biztosítja
Életpálya: lineáris helyett ciklikus?
(Ha nem lett volna tegnap sajtótájékoztatónk, ez lenne a legelőremutatóbb cikk!! – Szerk.) Le kell számolnunk azzal az életpályamodellel, hogy huszonévesen szerzünk egy szakképesítést, végigjárjuk e területen a szamárlétrát, és ugyanazt a tudást hasznosítjuk.
„Jelenleg „szombat-periódusoknak” nevezzük azt az időszakot, amikor például valaki egy hónapig nem jár be a munkahelyére, hogy tudományos tevékenységet végezhessen. A jövőben az emberek néhány évig tartó ilyen periódusokat iktathatnak majd be.
Ha így megy tovább, nem lesz cafeteria
Történelmi mélypontra zuhant a cafeteriával tervező vállalkozások aránya. A következő egy év során a kkv-k mindössze negyede kívánja béren kívüli juttatással támogatni dolgozóit – derül ki a K&H kkv bizalmi index kutatás legutóbbi adataiból. Az adótörvények változása következtében a pénzjuttatás felkerült a dobogó legfelső fokára az Erzsébet-utalvány mellé, amelyet a közlekedési költségtérítés és a SZÉP Kártya követ.
Az első lépés az alapnyugdíj
A NépszavábanKorózs Lajos, az MSZP elnökségi tagja rokonszenves elemzést tett közzé az általa Köztársasági Alapjövedelemnek (KA) nevezett juttatási rendszer bevezetése mellett. Felteszi a kérdést: az alapjövedelem bevezetéséhez vezető úton meg kell-e lépni más intézkedéseket (pd. bérminimum emelése, garantált jövedelem bevezetése, alapnyugdíj, progresszív szja)?
Határozott álláspontunk, hogy az országot sújtó szociális válságból való kilábalás első lépése az alapnyugdíj bevezetése. Ezt egy Magyarország polgárai iránt felelősséget viselő kormánynak azonnal, 2019. január 1-től be kell vezetnie.
Rossz üzleti etika és bürokrácia mérgezi a magyar vállalati szférát
Magyarországon rossz az üzleti etika, magas a bürokrácia és gyorsan változik a működési környezet, mindez pedig az adatbázisok összeállításában is problémákat okozhat. A Portfolio Hitelezés 2017 Konferenciáján számos érdekes adatot megtudhattunk a magyar vállalati szféráról és az adatbázisok fontosságáról.
Őszi utcai zavargásokra készülnek a Fideszben?
Mi lesz ősszel? Lehet majd balhé az utcákon, esetleg zavargások, amilyeneket már láttunk 2006-ban – mondta egy névtelenséget kérő, magas rangú fideszes politikus a Magyar Nemzetnek, amikor az idei év várható politikai eseményeiről kérdezték.
Koncz Zsuzsa: elszabadulhatnak az indulatok
Nekem nagyon kevés elég. Amíg elmondhatom, hogy mit gondolok, addig jól érzem magam” – fogalmazott Koncz Zsuzsa az ATV Egyenes Beszéd című műsorában. Koncz Zsuzsa szerint “csapkodnak a villámok körülöttünk is” a világban, és, “ha nem figyelünk, akkor elszabadulhatnak az indulatok”.
Iványiék egymilliárdos kártérítése – “Ez nem bánatpénz”
Hárommillió eurós (mintegy 935 millió forintos) kártérítést és 2250 euró perköltséget ítélt meg a Magyarországi Evangéliumi Testvérközösségnek (MET) kedden az Emberi Jogok Európai Bírósága (EJEB) az új magyar egyházjogi törvénnyel kapcsolatban korábban megállapított jogsértések miatt.
Orbán Brüsszelben magyarázhatja EU-ellenes politikáját
Hiába mosakodott volna még tegnap is a Fidesz európai parlamenti (EP-) képviselőcsoportja, az uniós döntéshozó testületek ma ismét a magyarországi antidemokratikus folyamatokról tárgyalnak. A kormány kampánya is verte a biztosítékot.
Hatvanötmillióért venne Herendit a külügy
Az uniós közbeszerzési értesítő szerint a Külgazdasági és Külügyminisztérium (KKM) több mint 65 millió forintért vásárol “Hangszerek, sportfelszerelések, játékok, játékszerek, kézműves, művészeti anyagok és kiegészítők” címszóval. A kiírásból és az eredményhirdetésből persze kiderül, hogy nem zongorát, vagy focilabdát szereznek be nagy tételben, hanem “Herendi, vagy azzal egyenértékű porcelánok pótlása és új termékek” beszerzéséről van szó.
Gyógyszerhiány is jöhet a budaörsi raktártűz miatt
Hiánytalan és folyamatos a gyógyszerellátás – írja közleményében az Országos Gyógyszerészeti és Élelmezés-egészségügyi Intézet (OGYÉI) annak kapcsán, hogy kigyulladt, majd részben leégett egy budaörsi gyógyszerraktár, a UPS Healthcare ötezer négyzetméteres depója – legalább háromezer négyzetméteren csaptak fel a lángok.A közlemény megnyugtató hangneme ellenére a tűzeset okozhat ideiglenes gyógyszerhiányt: értesüléseink szerint a tűzkár két cég lerakatát érinti, és többtonnányi csomagolt, szállításra előkészített gyógyszer égett el a helyszínen.
TEK-esek, ügyészek és rendőrök is érintettek Szegeden
Szerdán kezdődik a gyulai bíróságon a szegedi önkormányzat hat tisztviselője elleni per, amelyben jelentős vagyoni hátrányt okozó hűtlen kezelés bűntettével vádolják a többi között a város főjegyzőjét és alpolgármesterét az ingyenes parkolási bérletek miatt.
Orbán Viktor nem iszik munkaidőben
Pálinkával kínálták Orbán Viktort a Szakmasztár 2017 rendezvényen, a miniszterelnök az ATV kamerája előtt meglepő kijelentéssel utasította vissza a felest: „Nem ihatok munkaidőben, mert betesznek a Népszabadságba.
09.27-én kerekasztal beszélgetés a szolidaritásról
A szolidaritás esélyei a válságban Meghívó a Nyomtass te is! klubeseményére   Időpont: 2022. szeptember 27. kedd, 19:00 óra Téma: Működhet-e a szolidaritás a válságban? Van-e esélye a szakszervezetek összefogásának,
SZEF Oktatás ciklus 1/1 Budapest
A három szakszervezeti szövetség nyilatkozatáról a Mérce hasábjain
A nyilatkozatról tudósított a Mérce, az alábbi cikkében: Három szakszervezeti szövetség is mozgósít a pedagógusok világnapjára meghirdetett tüntetésre
A SZEF, a MASZSZ és az ÉSZT közös nyilatkozata a pedagógusok mellett!
Régiós szakszervezeti szervezkedés Bécsben
Közép-Európai Szakszervezetek Találkozója   Az Osztrák Szakszervezeti Szövetség (ÖGB) meghívására 2022. szeptember 5-6-án Bécsbe látogatott 5 ország 6 szakszervezeti konföderációja – köztük a SZEF és a MASZSZ delegációja -, hogy
SZAKSZERVEZETEK EGYÜTTMŰKÖDÉSI FÓRUMA - A KÖZSZOLGÁLAT VÉDELMÉBEN
A Szakszervezetek Együttműködési Fóruma (SZEF) a politikai és gazdasági rendszerváltás (1989–90) során átalakult magyar szakszervezeti mozgalom egyik új szövetségi rendszere.
Városligeti fasor 10. Budapest H-1068
© 2022 MINDEN JOG FENNTARTVA © 1995 - 2022 SZEF
A weboldalon cookie-kat használunk
A weboldalt a MDNGroup és a DellART Studio készítette 2022-ben.